Foto’s: Ontmoet die 30 vroue wat om Mej. SA-kroon meedingDie Mej. Suid-Afrika-kompetisie word weer vanjaar in Kaapstad aangebied. Die 30 finaliste wat gaan meeding om vanjaar die kroon by die huidige Mej. SA, Lalela Mswane, oor te neem is Maandag amptelik bekendgestel. Die diverse groep vroue sluit onder andere ŉ eiendomsagent, ŉ korporatiewe prokureur, ŉ veearts, onderwysers, modelle, entrepreneurs en regstudente in. Gauteng het 13 finaliste opgelewer, die Wes-Kaap vyf en KwaZulu-Natal vier terwyl die Oos-Kaap deur drie vroue verteenwoordig word, die Vrystaat en Noordwes deur twee en Limpopo deur een. Voormalige beoordelaar en Mej. SA 2015, Liesl Laurie-Mthombeni, liggaamspositiwiteitsaktivis Tracey-Lee Lusty Horwitz, sakevrou Koo Govender, modeontwerper Khosi Nkosi, sakevrou en bekroonde redakteur Makhosazana Zwane-Siguqa, en aktrises Simoné Pretorius en Thando Thabethe het vanjaar in die beoordelaarstoele gesit om dié groep finaliste aan te wys. Volgens Pretorius was die lang ure wat dit geneem het om die 30 finaliste te kies bewys daarvan dat dit ŉ sterk groep vroue is wat meeding. “Ek voel ongelooflik geëerd om op die beoordelaarspaneel van Mej. SA te wees. Ek volg die kompetisie vandat ek ŉ klein dogtertjie was en was nog altyd so geïnspireer deur die manier waarop hierdie vroue hul platforms gebruik om verandering te beïnvloed.” Govender sluit by Pretorius aan en sê vanjaar se beoordeling was ŉ “streng en robuuste proses” omdat die kaliber vroue wat ingeskryf het volgens haar “in ŉ liga van hul eie” is. “Om op hierdie paneel te sit is iets wat ek nie as vanselfsprekend aanvaar nie. Ek verstaan dat dit ŉ groot werksonderhoud is en ek moedig altyd die deelnemers van die kompetisie aan om dit so te hanteer,” sê Laurie-Mthombeni oor haar betrokkenheid. Tien finaliste sal op 13 Junie uit dié groep gekies word wat dan aan die eindronde sal deelneem. Die 30 finaliste is: Alyssa Smith. (Foto: Verskaf) Anarzade Omar. (Foto: Verskaf) Ayanda Thabethe. (Foto: Verskaf) Ayanda Tloti. (Foto: Verskaf) Bethany Damonse. (Foto: Verskaf) Bianca Bezuidenhout. (Foto: Verskaf) Boniswa Mapisa. (Foto: Verskaf) Chuma Matsaluka. (Foto: Verskaf) Fortunate Mabeleng. (Foto: Verskaf) Itumeleng Parage. (Foto: Verskaf) Keaoleboga Nkashe. (Foto: Verskaf) Lebogang Mahlangu. (Foto: Verskaf) Lehlogonolo Machaba. (Foto: Verskaf) Lisanne Lazarus. (Foto: Verskaf) Luvé Meyer. (Foto: Verskaf) Luyanda Zuma. (Foto: Verskaf) Misqah Snyders. (Foto: Verskaf) Mphoentle Plaatjie. (Foto: Verskaf) Naledi Matabane. (Foto: Verskaf) Ndavi Nokeri. (Foto: Verskaf) Nompumelelo Mampholo. (Foto: Verskaf) Nthabiseng Kgasi. (Foto: Verskaf) Pearl Kgasi. (Foto: Verskaf) Shevon Pereira. (Foto: Verskaf) Stacy Gossayn. (Foto: Verskaf) Tamsyn Jack. (Foto: Verskaf) Thulani Ndzotyana. (Foto: Verskaf) Tlotlo Mabiletsa. (Foto: Verskaf) Tyhler Duimpies. (Foto: Verskaf) Zoey Seboe. (Foto: Verskaf) Vir meer inligting, besoek: www.misssa.co.za